Tom Stalsberg og
Ruben Espinoza Stalsberg

Jakten på

Messi

© 2013 Kagge Forlag AS

Omslagsdesign: Trygve Skogrand

Layout: Typeline | Line Monrad-Hansen

ebok: akzidenz as | Dag Brekke

Repro: Løvaas Lito AS

ISBN: 978-82-489-1406-8

Kagge Forlag AS

Stortingsg. 12

0161 Oslo

www.kagge.no

RADARPAR: Du kan si mye om Argentina, men fotballspillere av ypperste klasse lager de. Her er to av de aller største: Lionel Messi og Diego Maradona. Foto: CANAL 13/EPA/Scanpix

«Jeg har sett den spilleren som vil arve min plass innenfor argentinsk fotball og hans navn er Messi. Messi er et geni, men han kan fortsatt utvikle seg til å bli enda bedre.»

Diego Maradona om den unge Messi

BALLGENI: Messi behandler ballen som om han skulle ha vært født med en. Og kanskje han er det?

Foto: Manu Fernandez/Ap/Scanpix

En Messi verdt

Jeg vil være Lionel Messi og finte ut Melkeveiens venstrebacker.

Jeg vil være Messi og drible målmannen i månen, skru ballen

inn i det lengste hjørnet av verdensrommet.

Jeg vil være Messi som de ville hestene alltid forsøker å ta igjen.

Jeg vil være Messi som stopper opp og trikser med ballen foran

90 000 tilskuere og så lar ballen henge i lufta med et smil rundt

lærets gamle munn.

Jeg vil være Lionel Messi som spiller vegg med pingviner, sjøhester

og den vesle gutten som står aleine ved cornerflagget.

Jeg vil være Messi

som får havet til å ta bølgen

som får kriger til å stoppe

som får fiender til å bli venner

som får hjertet til å hoppe over fire slag

som får klovner til å gråte

som får fisker til å sprette på blikkstille tjern

som får deg til å ta verden på hel volley.

Men mest av alt forblir jeg meg selv, greit det.

Spill ballen hit, a’ Messi.